Ե․Կ․Կարծում եմ, ամեն ոք իր կարծրատիպերն ունի այն վայրի մասին, ուր մեկնում է՝ ձևավորված նախորդ փորձով, անձնական բնութագրով, վախերով, հավակնություններով և աճի սպասելիքներով։ Սակայն երբ մարդ որևէ վայր է մեկնում, նա պետք է հասկանա, որ իր պատկերացումների մեծ մասը սխալ կլինի։ Նա հայտնվում է նոր վայրում, որն իր սեփական ռիթմով է ապրում։ Իսկ երբ մենք այլ վայր ենք տեղափոխվում՝ անչափ դժվար է փոխվել, ընդունել նոր պայմաններն ու ավանդույթները։ Եվ իհարկե, մեծ հաջողություն կլինի, եթե դու գտնես ճիշտ “ուղեկցորդ”, ով կօգնի զերծ մնալ ընկալման կաղապարների սխալ ձևավորումից, քանի որ նոր վայրում առաջին անգամ մեզ հանդիպած մարդիկ մեծամասամբ մշակութային բնավորության և ավանդույթների կրողներ չեն։